**Էմիլիա Ռեջեպի** (ալբ․՝ Emilija Redžepi, ), կոսովացի քաղաքական և պետական ​​գործիչ, Բոսնիայի ազգային փոքրամասնության շահերը ներկայացնող Նոր դեմոկրատական ​​կուսակցության նախագահ։ 2021 թվականի մարտի 22-ից հանդիսանում է Կոսովոյի երրորդ փոխվարչապետի պաշտոնակատար՝ փոքրամասնությունների և մարդու իրավունքների հարցերով։ Նախկինում եղել է Վարչակազմի և տեղական ինքնակառավարման նախարար (2020), Կոսովոյի խորհրդարանի պատգամավոր (2014-2020)։

Կենսագրություն
--------------

Էմիլիա Ռեջեպին ծնվել է 1973 թվականի հուլիսի 15-ին, Հարավսլավիայի Սոցիալիստական ​​Ֆեդերատիվ Հանրապետության Պրիզրեն քաղաքում։ Ստացել է բարձրագույն մանկավարժական կրթություն և քաղաքագիտության մագիստրոսի աստիճան։

Եղել է Պրիզրեն քաղաքի մունիցիպալ խորհրդի անդամ, Պրիզրենի ընդհանուր ժողովի փոխնախագահ և տնտեսական զարգացման և էներգետիկայի փոխնախարար։ Կոսովոյում բոսնիական համայնքը ներկայացնում է երեք քաղաքական կուսակցություններից կազմված «Վակատ» կոալիցիան: 2010 թվականի խորհրդարանական ընտրություններից առաջ Էմիլիա Ռեջեպին 2009 թվականին հիմնադրել է Նոր դեմոկրատական ​​կուսակցությունը։ Նա դարձել է Կոսովոյում քաղաքական կուսակցություն գլխավորող առաջին կինը։ 2010 թվականի ընտրություններից հետո կուսակցությունը ստացել է մեկ տեղ խորհրդարանում և պահպանել այդ արդյունքը հետագա ընտրություններում։ 2014 թվականի խորհրդարանական ընտրություններից հետո Ռեջեպին առաջին անգամ ընտրվել է Կոսովոյի խորհրդարանի պատգամավոր։ 2017 թվականին վերընտրվել է։

Կոսովոյի սահմանադրության համաձայն՝ մեկ նախարարություն պետք է ղեկավարի ազգային փոքրամասնություններից մեկի ներկայացուցիչը։ Որպես բոսնիական ազգային փոքրամասնության ներկայացուցիչ՝ Էմիլիա Ռեջեպին մտել է 2019 թվականի խորհրդարանական ընտրությունների արդյունքներով ստեղծված Կուրտիի առաջին կաբինետ։ Էմիլիա Ռեջեպին ստացել է վարչակազմի և տեղական ինքնակառավարման նախարարի պաշտոնը։ 2020 թվականի փետրվարի 3-ին Կոսովոյի խորհրդարանը հաստատել է Կուրտիի կառավարությունը։ Մարտի 25-ին խորհրդարանը անվստահություն է հայտնել Կուրտիի կառավարությանը՝ COVID-19 համավարակի պատճառով արտակարգ դրություն հայտարարելուց հրաժարվելու համար:

Որպես բոսնիական ազգային փոքրամասնության ներկայացուցիչ՝ Էմիլիա Ռեջեպին մտել է 2021 թվականի խորհրդարանական ընտրությունների արդյունքներով ստեղծված Կուրտի երկրորդ կաբինետ։ Էմիլիա Ռեջեպին ստացել է փոքրամասնությունների և մարդու իրավունքների հարցերով երրորդ փոխվարչապետի պաշտոնը։

Տիրապետում է բոսնիերեն (սերբախորվաթերեն), ալբաներեն, թուրքերեն և անգլերեն լեզուներին:

Ծանոթագրություններ
------------------

1. 1 2  «Former ministers» (անգլերեն). Ministry of Local Government Administration. Արխիվացված է օրիգինալից 2021-04-27-ին. Վերցված է 2021-04-09-ին. `{{cite web}}`: Unknown parameter `|deadlink=` ignored (`|url-status=` suggested) (օգնություն)
2. 1 2 3 4 5 6  «Emilija Redžepi» (սերբա-խորվաթերեն). Skupština Kosova. Արխիվացված է օրիգինալից 2021-04-16-ին. Վերցված է 2021-04-09-ին. `{{cite web}}`: Unknown parameter `|deadlink=` ignored (`|url-status=` suggested) (օգնություն)
3. 1 2 3 4  «Emilija Redžepi» (անգլերեն). Assembly of the Republic of Kosovo. 2019. Արխիվացված է օրիգինալից 2020-11-25-ին. Վերցված է 2021-04-09-ին. `{{cite web}}`: Unknown parameter `|deadlink=` ignored (`|url-status=` suggested) (օգնություն)
4. ↑  «Парламент непризнанного Косова вынес вотум недоверия правительству Албина Курти». ТАСС. 2020-03-26. Արխիվացված է օրիգինալից 2020-04-03-ին. Վերցված է 2020-04-03-ին. `{{cite web}}`: Unknown parameter `|deadlink=` ignored (`|url-status=` suggested) (օգնություն)
5. ↑  «Парламент Косово выразил недоверие премьеру из-за мер против COVID-19». РИА Новости. 2020-03-26. Արխիվացված է օրիգինալից 2020-10-20-ին. Վերցված է 2020-04-03-ին. `{{cite web}}`: Unknown parameter `|deadlink=` ignored (`|url-status=` suggested) (օգնություն)
6. ↑  «Из всех участников негласной сдачи Косово остался один Вучич». ИА REGNUM. 2021-03-26. Արխիվացված է օրիգինալից 2021-03-26-ին. Վերցված է 2021-04-09-ին. `{{cite web}}`: Unknown parameter `|deadlink=` ignored (`|url-status=` suggested) (օգնություն)